Csupán a munka...
Csupán a munka nagy s a dolgozó: 
aki a fakupába friss tejet fej, 
aki szúrós kalászt szed hős kezekkel, 
aki tehenet őriz s bamba birkát, 
aki kidönti az erdőn a nyírfát, 
aki a fűz gallyát hajlítja s boldog, 
aki sarukra varr egy ócska foltot 
sötét tűzhelynél, és körötte csacska 
gyermeksereg, rigó s egy árva macska, 
aki csak sző az osztaváta mellett, 
s zörög, míg a tücsök künn énekelget, 
aki kenyérrel táplál másokat, 
hagymát, káposztát ültet, ásogat 
s behordja a langyos tojásokat.
Versek